CELEX: 62021CN0484
Language: et
Date: 2021-08-06 00:00:00
Title: Kohtuasi C-484/21: Eelotsusetaotlus, mille on esitanud Juzgado de Primera Instancia n° 20 de Barcelona (Hispaania) 6. augustil 2021 – F C C ja M A B versus Caixabank S.A., varem Bankia S.A.

30.5.2022   
            
            
               ET
            
            
               Euroopa Liidu Teataja
            
            
               C 213/17
            
         
      Eelotsusetaotlus, mille on esitanud Juzgado de Primera Instancia no 20 de Barcelona (Hispaania) 6. augustil 2021 – F C C ja M A B versus Caixabank S.A., varem Bankia S.A.
      (Kohtuasi C-484/21)
      (2022/C 213/21)
      Kohtumenetluse keel: hispaania
      
         Eelotsusetaotluse esitanud kohus
      
      Juzgado de Primera Instancia no 20 de Barcelona
      
         Põhikohtuasja pooled
      
      
         Hagejad: F C C ja M A B
      
         Kostja: Caixabank S.A., varem Bankia S.A.
      
         Eelotsuse küsimused
      
      
                  1.
               
               
                  Kas [Euroopa Liidu põhiõiguste harta] artikliga 38, liidu õiguse tõhususe põhimõttega ning direktiivi 13/93 (1) artikli 6 lõikega 1 ja artikli 7 lõikega 1 on kooskõlas, et niisuguse ebaõiglase lepingutingimuse nagu kulutingimus finantstagajärgede suhtes nõude esitamise hagi aegumistähtaeg algab enne seda, kui see tingimus on ebaõigluse tõttu tühiseks tunnistatud?
               
            
                  2.
               
               
                  Kas [Euroopa Liidu põhiõiguste harta] artikliga 38, liidu õiguse tõhususe põhimõttega ning direktiivi 13/93 artikli 6 lõikega 1 ja artikli 7 lõikega 1 on kooskõlas see, et ebaõiglase lepingutingimuse aegumistähtaja alguseks määratakse kuupäev, mil kohus, kellel on pädevus kujundada kohtupraktikat, nagu Tribunal Supremo (Hispaania kõrgeim kohus), tuvastab, et teatav lepingutingimus on ebaõiglane, olenemata sellest, kas konkreetne tarbija on sellest kohtuotsusest teadlik või mitte?
               
            
                  3.
               
               
                  Kas [Euroopa Liidu põhiõiguste harta] artikliga 38 ning liidu õiguse tõhususe põhimõttega ning direktiivi 13/93 artikli 6 lõikega 1 ja artikli 7 lõikega 1 on kooskõlas see, et pikaajalises lepingus nähakse ette, et hüpoteegi seadmise kulude nõudmise hagi aegumistähtaeg algab [kulude] tasumise hetkest, arvestades, et ebaõiglase lepingutingimuse õigusmõju on selleks ajaks ammendunud ja ei ole ohtu, et seda lepingutingimust kohaldatakse uuesti?
               
            
         (1)  Nõukogu 5. aprilli 1993. aasta direktiiv 93/13/EMÜ, ebaõiglaste tingimuste kohta tarbijalepingutes (EÜT 1993, L 95, lk 29; ELT eriväljaanne 15/02, lk 288).